Dusivy kasel
Dobrý večer.moja 15 ročná dcéra má dusivy kasel.teplotu nemá.davam je stoptusin kvapky.mozem ich kombinovať s doritricinom alebo mig 400?ďakujem za odpoved
Dobrý deň,
ďakujeme za Vašu otázku.
Vzhľadom na to, že Dorithricin pôsobí lokálne, systémový účinok lieku nie je žiadny (alebo len minimálny). Z toho dôvodu sa ovplyvnenie systémovo pôsobiacich liečiv nepredpokladá a je možné ho s nimi bezpečne kombinovať. Guajfenezín prítomný v lieku Stoptussin zvyšuje analgetický účinok nesteroidných antiflogistík (ibuprofénu prítomného v lieku Mig) zvýšením rýchlosti ich absorpcie a celkovej biologickej dostupnosti v tele. Príležitostné podanie lieku Mig je možné, dlhodobá liečba by však mohla viesť k zosilneniu vedľajších účinkov. V dôsledku toho môže byť potrebné znížiť dávkovanie ibuprofénu. V takom prípade je potrebné sa obrátiť na ošertujúceho lekára, alebo zvoliť iný liek na liečbu kašľa.
Prajem pekný zvyšok dňa.
S pozdravom
PharmDr. Veronika Kiabová